จำได้ไหม ผู้การฯ ยอมรับต่อหน้า จอมขวัญ ว่าเรียก ลุง ไปคุยเรื่องหวย 30 ล้าน (คลิป)
จากกรณี พล.ต.อ.สุชาติ ธีระสวัสดิ์ จเรตำรวจแห่งชาติ มีคำสั่งย้าย พล.ต.ต. ,สุทธิ พวงพิกุล ,ผู้บังคับการตำรวจภูธรจังหวัดกาญจนบุรี มาปฏิบัติราชการที่ศูนย์ปฏิบัติการสำนักงานตำรวจแห่งชาติ เนื่องจากมีพยานหลักฐานชัดเจนว่า พล.ต.ต. สุทธิ เข้าไปมีส่วนเกี่ยวข้องกับการกระทำความผิดในคดีหวย 30 ล้าน ตามที่เสนอข่าวไปก่อนหน้านี้  ,อย่างไรก็ตาม ไทยรัฐออนไลน์ ได้ย้อนกลับไปดูบทสนทนาของ พล.ต.ต.สุทธิ ผ่านรายการถามตรงๆ กับจอมขวัญ เมื่อวันที่ 6 ธ.ค. 61 ,โดย พล.ต.ต.สุทธิ กล่าวว่า ผมเองที่เป็นคนเรียกหมวดจรูญ ไปคุยที่บ้าน เมื่อวันที่ 29 พ.ย. 60 ที่ผ่านมา,มีการเรียกคุณจรูญไปเคลียร์ ผมได้รับข้อมูลจากฝ่ายผู้เสียหาย ว่าเป็นตำรวจเก่า ซึ่งผมมองว่า ผมอาจจะพูดคุยได้ เพราะไม่อยากให้เรื่องเลยไปถึงโรงถึงศาล และคุณจรูญ บอกว่าสะดวกช่วงเย็น การพูดคุยนี้ไม่ได้บังคับ,พล.ต.ต.สุทธิ กล่าวอีกว่า ,คดีแบบนี้ ถ้ามันคุยกันได้ มันก็จบนะครับ ,ผมเลยอยากคุยเรื่องเป็นอย่างไร ในเมื่อเจ้าของหวยมาแจ้งว่า หวยหาย และมีคนเอาไปขึ้นเงิน เราเห็นว่าเป็นตำรวจด้วยกัน ก็เลยเรียกมาคุย พื้นฐานของคนเป็นตำรวจ คือ ความยุติธรรม,ทางตำรวจพร้อมให้ความเป็นธรรมทุกฝ่าย และหากผลออกมาว่าฝ่ายอดีตตำรวจถูก ฝ่ายครูก็จะต้องถูกดำเนินคดีข้อหาแจ้งความเท็จ แต่หากฝ่ายครูถูก ทางอดีตตำรวจก็จะถูกแจ้งข้อหาในข้อหาลักทรัพย์หรือยักยอกก็ว่ากันไปตามข้อเท็จจริงที่เกิดขึ้น,ทั้งนี้ ร.ต.ท.,จรูญ วิมูล ,ผู้ที่อ้างว่าถูกสลากกินแบ่งรัฐบาล 30 ล้านบาท เล่าเหตุการณ์ดังกล่าวว่า นายตำรวจระดับสูงให้ไปคุยที่บ้าน เมื่อวันที่ 29 พ.ย. 60 โดยพูดในทำนองว่า เราไปเก็บลอตเตอรี่มาได้ และเอาไปขึ้นเงิน,เขาบอกว่า ถ้ายินยอมจะได้น้อยหน่อย ถ้าไม่ยอมก็จะดำเนินคดีไป ติดคุกตอนแก่แน่ ซึ่งพูดคุยกันประมาณ 2 ชั่วโมง ลักษณะการคุยเหมือนเกลี้ยกล่อม แต่แรงกว่าเหมือนกดดัน เช่น ถ้าไม่ยอมจะถูกดำเนินคดีติดคุกตอนแก่,ทั้งนี้ เขาไม่ได้ให้ครอบครัวผมเข้าไป มีผมเข้าไปคนเดียว มีนายเวรเดินไปเดินมา คุยกันที่บ้านพัก คนที่คุยด้วยไม่ได้อยู่ในเครื่องแบบ ผมก็ไม่รู้จักตำรวจคนดังกล่าวเป็นการส่วนตัว แค่รู้ว่าเขาเป็นใคร เพราะผมปลดเกษียณมาก่อน,ภรรยาของ ร.ต.ท.จรูญ ระบุว่า วันจันทร์ที่ 4 ธ.ค. มีรถติดตามครอบครัวตั้งแต่เมืองกาญจน์ ถึง อ.บ่อพลอย อยู่ในหมู่บ้านนี้มา 3 ปี ปกติไม่เคยมีด่าน พอมีเรื่องปุ๊บ มีด่านทั้งขึ้นทั้งลงตรวจตลอด
คดีแบบนี้ ถ้ามันคุยกันได้ มันก็จบนะครับ ผมเลยอยากคุยเรื่องเป็นอย่างไร ในเมื่อเจ้าของหวยมาแจ้งว่า หวยหาย และมีคนเอาไปขึ้นเงิน เราเห็นว่าเป็นตำรวจด้วยกัน ก็เลยเรียกมาคุย
หวย 30 ล้าน,สุทธิ พวงพิกุล,ษิทรา เบี้ยบังเกิด,จรูญ วิมูล,ปรีชา ใคร่ครวญ,ข่าวทั่วไป